Temeljem članka 53. stavka 2. Statuta Grada Šibenika („Službeni glasnik Grada Šibenika“ broj 2/21), Gradonačelnik Grada Šibenika podnosi

**I Z V J E Š TAJ**

**o danoj suglasnosti za zaduženje putem financijskog leasinga trgovačkom društvu BIKARAC d.o.o. Šibenik za nabavu specijalnog vozila teleskopskog utovarivača**

Člankom 127. Zakona o proračunu („Narodne novine“ broj 144/2021) te člankom 28. Odluke o izvršavanju Proračuna Grada Šibenika za 2024. godinu („Službeni glasnik broj 10/23 i 8/24) je propisano da se pravna osoba u većinskom vlasništvu ili suvlasništvu jedinica lokalne i područne (regionalne) samouprave i ustanova čiji je osnivač jedinica lokalne i područne (regionalne) samouprave može dugoročno zaduživati za investiciju uz suglasnost većinskog vlasnika odnosno osnivača.

Odluku o suglasnosti donosi predstavničko tijelo ako statutom ili odlukom jedinice lokalne i područne (regionalne) samouprave nije propisano tko odlučuje.

Sukladno članku 53. stavku 1. podstavku 7. Statuta Grada Šibenika („Službeni glasnik Grada Šibenika“ broj 2/21) propisano je da gradonačelnik odlučuje o davanju suglasnosti za zaduživanje pravnim osobama u većinskom vlasništvu ili suvlasništvu Grada Šibenika i ustanovama čiji je osnivač Grad Šibenik do iznosa utvrđenog u članku 53. stavku 1. podstavku 6. Statuta Grada Šibenika („Službeni glasnik Grada Šibenika“ broj 2/21), odnosno čija pojedinačna vrijednost u tom slučaju za 2024. godinu ne prelazi iznos od 223.755,06 eura.

U slučaju da je pojedinačna vrijednost za 2024. godinu bila veća od gore navedenog iznosa, odluku o davanju suglasnosti za zaduživanje pravnim osobama u većinskom vlasništvu ili suvlasništvu Grada Šibenika i ustanovama čiji je osnivač Grad Šibenik donosilo bi Gradsko vijeće Grada Šibenika.

 Postupajući po gore navedenom, Gradonačelnik Grada Šibenika je dana 20. svibnja 2024. godine dao suglasnost trgovačkom društvu BIKARAC d.o.o. Šibenik (dalje u tekstu: Društvo) za zaduženje putem financijskog leasinga kod IMPULS-LEASING d.o.o., Velimira Škorpika 24/I, 10090 Zagreb, OIB: 65918029671 za nabavu novog specijalnog vozila teleskopskog utovarivača, model podvožja: teleskopski utovarivač MERLO TF 33.7-115, proizvođač: MERLO s.p.a., dobavljač: GRA-PO d.o.o., godina proizvodnje 2023., nabavne vrijednosti objekta leasinga (bez PDV-a) u iznosu 87.545,00 eura, učešće u visini 50% bruto nabavne vrijednosti objekta leasinga (54.715,62 eura), otkupne vrijednosti objekta leasinga u iznosu 132,72 eura uz kamatnu stopu (fiksnu) 7% te trajanju financiranja 60 mjeseci (KLASA: 403-01/24-01/02, URBROJ: 2182-1-06-24-2).

 Po dobivenoj suglasnosti, Društvo je dana 3. lipnja 2024. godine sklopilo Ugovor o financijskom leasingu s nepromjenjivom nominalnom kamatnom stopom br. 61635 sukladno uvjetima dobivene suglasnosti o čemu je Grad Šibenik pravodobno obavijestio Ministarstvo financija, a postupajući po članku 128. stavku 1. Zakona o proračunu („Narodne novine“ broj 144/2021).

Sastavni dio Izvještaja je dana Odluka o davanju suglasnosti za zaduženje putem financijskog leasinga trgovačkom društvu BIKARAC d.o.o. Šibenik koja sadrži sve elemente kreditiranja.

KLASA: 403-01/24-01/02

URBROJ: 2182-1-06-24-3

Šibenik, 15. srpnja 2024.

GRADONAČELNIK

 Željko Burić,v.r.